Amǒs ḿbɔ̄g, ńdɔ fɔ́ɔ́ bɔ́n bə́ Zāmbá bə́ ngákə yén Ńtondôbə, Sátan nyé a nyíán fɔ̄ɔ̄ ésāmbá. 7Ǹtondôbə nyé ai Sátan nâ: “Wasɔ́ vé ?” Ńdɔ̄ Sátan a ngáyalan nyé nâ: “Masɔ́ makilan sí ésə, makə matə́bə.” 8Ǹtondôbə nyé ai Sátan nâ: “Yə o yén fɔ̄ɔ̄ étūgā dzámā Yóbo ? Tɔ mod m̀bɔ́g ā vəgǎn kig ai nyé á ńgūmā sí ósə : sósōó mod təge ai bivie, mod ǎ mbáda Zambá, a sâla bəbə̂ bə́ mam.» 9Sátan nyé ai Ǹtondôbə nâ: «Éyə̄ fə a nə́ bɔ̌ tə mbádā Zāmbá yá ? 10Ǹnyie anə́ ó ngáfudi nyé á fén étē, o kaman ai nyé, ai ndâ bod dzié, ai akúmá díé yā ládzála ǹnam ósə̄ dí. O ngávə́ é mam ǎ bɔ ǹtótōmaamaa woe, miǹkunda bíyə́m míé mí man yǎ dzyé ńnam. 11Tám sām wɔ́ nā, ó nāmbā é byə́m bísə a bələ́, ó bɔ tə yén anə́ ā kpə́lə wa á mís móē étēde. 12Ǹtondôbə nyé ai Sátan nâ: “Nálā ! Makalan wa á mɔ́ é byə́m bísə a bələ; tə wanamba nyémēn.» Ńdɔ̄ Sátan a ngákwí, a káán ai Ǹtondôbə.